Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 51/1991. (X. 19.) AB határozatában foglalt — az egyesülési
Paragraph Index: 374

8. Ajánlások Az országgyűlési biztos általános helyettese az átfogó vizsgálat során feltárt alkotmányos visszásságok orvoslása érdekében a jogalkotással teljesíthető kezdeményezései körében javasolta, hogy a honvédelmi miniszter haladéktalanul alkossa meg a fegyveres szervek hivatásos állományú tagjainak szolgálati viszonyáról szóló törvényben, illetve a hadköteles katonák szolgálati viszonyáról szóló törvényben előírt miniszteri rendeleteket. Javasolta, hogy miniszteri rendeletként haladéktalanul alkossa meg a honvédség napi működésének alapszabályaként kezelni hivatott, az Alkotmánynak és a törvényeknek maradéktalanul eleget tevő olyan új Szolgálati Szabályzatot, amely gondoskodik a feltárt alkotmányos visszásságok orvoslásáról. A jogalkotást érintő javaslatok között szerepelt a katonai rendészet működése újraszabályozásának, a más kereső foglalkozások végzésére vonatkozó szabályok egyértelmű értelmezésének, a szabadságra, a pihenőidő biztosítására vonatkozó rendelkezések végrehajtásáért való felelősség szabályozásának, a fegyelmi jog szabályozása finomításának kezdeményezése is. Javasolta, hogy a miniszter vizsgálja felül a hatályban lévő miniszteri utasítások időszerűségét, szabályozza rendeletben a sorállomány számára kötelezően biztosítandó minimális életkörülményeket, gondoskodjon a túlszolgálat elrendelésének és ellentételezésének, valamint az illetménypótlék rendszerének és a nem illetményjellegű juttatások rendszerének szabályozásáról. Javasolta, hogy a miniszter haladéktalanul kezdeményezze a hadköteles katonák szolgálati viszonyáról szóló törvénynek az újoncok mozgásszabadságát korlátozó rendelkezése hatályon kívül helyezését. Az általános helyettes ajánlotta, hogy a honvédelmi miniszter gondoskodjon arról, hogy a Magyar Honvédség parancsnoka, illetve a parancsnoksághoz tartozó főnökök az intézkedéseiket a Htv. előírásainak megfelelően tegyék közzé, az alárendelt katonai szervezeteknél jogász, illetve pszichológus kapjon beosztást, a minisztériumban, a vezérkarnál és az alárendelt katonai szervezeténél végzett jogalkalmazás alkotmányosságához elengedhetetlen jogszabályismeret általánossá váljék. A katonanőknek a számarányukhoz közelítő mértékben legyen lehetőségük magasabb beosztásba kerülni, ennek érdekében tegye lehetővé, hogy soron kívül részt vehessenek a magasabb beosztáshoz szükséges képzésben, ideértve a felsőfokú katonai képzést is. Gondoskodjon arról, hogy azok a hivatásos katonák, akik a beosztásukat a szolgálati törvény hatálybalépése előtt nyerték el, soron kívül megkapják a szolgálati törvényben a beosztásukhoz rendelt rendfokozatot, a szolgálati törvényben előírt magasabb képesítési követelmények megszerzésének lehetősége kivétel nélkül az összes érintett rendelkezésére álljon. Ajánlásban kérte, hogy a miniszter gondoskodjon az átmeneti illetményrendszer szabályainak, illetve ezek változásának időben történő nyilvánosságra hozataláról, arról, hogy az alacsonyabbá átsorolt beosztások betöltőit minden esetben nyilatkoztassák arról, hogy elfogadja-e az új, alacsonyabb beosztást, ellenkező esetben pedig az átszervezés esetére előírt kedvezőbb szabályokat alkalmazzák vele szemben; a honvédség vezérkarának főnökével együtt gondoskodjon arról, hogy az MH hivatásos és szerződéses tagjai ésszerű határidőn belül megismerjék a várható átszervezések (haderőreform) lépéseit, befejezésének várható idejét, gondoskodjon továbbá arról, hogy az eddig megválaszolatlan beadványokat és kérelmeket a minisztérium haladéktalanul válaszolja meg, általában pedig csökkenjen a hivatásos állománytól származó kérelmek elintézésének ideje. Kezdeményezte, hogy az MH vezetését ellátó vezérkari főnök haladéktalanul vizsgálja felül a katonai szervezetek, illetve a katonai szervezeteknél szolgálatot teljesítők által ellátandó feladatokat, gondoskodjon továbbá a feladatkörök és a szolgálatteljesítési idő összhangjának megteremtéséről, gondoskodjon arról, hogy a szabadság általában tervezhetővé és kivehetővé váljék, az ettől való eltérés valóban kivételes esetnek számítson. Kérte, hogy a vezérkari főnök gondoskodjon arról, az MH által használt veszélyes műszaki eszközök — elsősorban a repülő, vízi és szárazföldi gépjárművek — műszaki állapota folyamatosan kifogástalan legyen, illetve a kezelői megfelelő kiképzésben és utánképzésben részesüljenek, továbbá a veszély minimális szinten tartásához lehetőségük legyen a rendszeres, és megfelelő ideig tartó gyakorlásra. Kérte, hogy a sorállományú katonák tb-igazolványa elvételének gyakorlatát az összes érintett katonai szervezetnél haladéktalanul szüntessék meg, valamint azt, hogy a vezérkari főnök a minimális életkörülmények jogszabályi meghatározása előtt gondoskodjon arról, hogy a feltűnően rossz állapotokat — melyek egy részét a vizsgálati jelentés tartalmazta — haladéktalanul számolják fel. A honvédelmi miniszter és a vezérkari főnök az országgyűlési biztos általános helyettese 41 ajánlásából 36-ot — részben vagy egészében —, néhány esetben egyeztetés után elfogadott. A honvédelmi miniszter nem fogadta el a bizalmi- 1999/18/II. szám rendszer újraszabályozásának, valamint a kiképzőközpontokba bevonult újoncok — szolgálaton kívül — feltétel nélküli kimaradásának engedélyezését. Az első esetben a helyettes országgyűlési biztos fenntartotta kezdeményezését, míg az utóbbit azzal vonta vissza, hogy a működésüket a vizsgálat lezárása után megkezdő kiképzőközpontokat meg fogja vizsgálni, és ettől függően dönt a kezdeményezés megismétléséről. A honvédelmi miniszter a jelenlegi jogszabályi keretek között nem tartotta teljesíthetőnek a rendfokozatok rendezését sem, ezért az országgyűlési biztos általános helyettese ajánlását visszavonta, és jogalkotási kezdeményezésként újrafogalmazta. Ezzel a válaszadási határidő újra megnyílt. A vezérkari főnök álláspontja szerint a kiemelkedően rossz állapotok azonnali felszámolására nem rendelkezik elegendő forrással. Ajánlását a helyettes biztos fenntartotta. OBH 7507/1997. Budapesti gimnázium pedagógusa fordult panasszal az országgyűlési biztoshoz, mert sérelmezte, hogy iskolájában az 1996/97. tanév végi osztályozóvizsgák alkalmával az intézmény figyelmen kívül hagyta a nevelési-oktatási intézmények

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes